XVIII 
til hans mesterlige Skildring af Vegetationen i Lagoa Santa, som 
dog først udkom over 25 Aar senere. 
Efter sin Hjemkomst fra Brasilien i Oktober 1866 tog Warming 
fat paa de afbrudte Eksamensstudier (Magisterkonferens 1868) og 
paabegyndte samtidig Bearbejdelsen af sine righoldige Lagoa Santa- 
Samlinger. Resultaterne af dette Arbejde nedlagdes efterhaanden 
i den statelige Serie Symbolae ad floram Brasiliae centralis cogno- 
scendam, der i Tidsrummet 1867—93 publiceredes i dette Tids¬ 
skrift; ikke mindre end 26 Plantefamilier er behandlede af War¬ 
ming selv. 
Efter at have absolveret sin Magisterkonferens drog Warming 
til Udlandet for at dygtiggøre sig i Planteanatomi og beslægtede 
Emner; Valget faldt paa Miinchen, hvor han tillige kunde gøre 
Studier i Martius’ brasilianske Herbarium. I 1871 træffer vi 
Warming i Bonn, hos Hanstein, hvor han ønskede at sætte sig 
ind i denne fremragende Histologs Teknik ved anatomisk-organo- 
genetiske Undersøgelser. — Lad os imidlertid' se lidt nærmere paa 
Warmings Liv og Virke i Aarene 1868—72, Tiden mellem hans 
Magisterkonferens og Ørsteds Død. Hvad først det videnskabelige 
Arbejde angaar, staar dette i Organogenesens Tegn. Hans første 
Publikation af denne Kategori omhandler den mærkelige Skudbyg¬ 
ning hos Solanaceen Scopolia; i 1871 kommer Doktordisputatsen 
om Blomsterkoppen hos Euphorbia, et Arbejde, der i det hele er 
blevet staaende som mønstergyldigt i sin Art — fejlagtig var alene 
Warmings Opfattelse af Støvdragerne som Aksedannelser, en Teori, 
som han vel endnu opretholder i et senere Arbejde, men siden 
opgiver som urigtig. I 1870 begynder Warming et Arbejde paa 
Besvarelsen af en af Videnskabernes Selskab udsat Prisopgave om 
„Forgreningsforholdene hos Fanerogamerne, betragtede med særligt 
Hensyn til Kløvning af Vækstpunktet" ; det færdige Arbejde, som 
belønnedes med Guldmedalje, udkommer 1872, og forbavser ved 
sin Rigdom paa morfologiske og anatomiske Iagttagelser, baserede 
paa et meget stort Undersøgelsesmateriale, der er behandlet med 
overlegen Dygtighed. Ved Siden af sin videnskabelige Virksom¬ 
hed udførte Warming i denne Periode et stort Arbejde for Viden¬ 
skabens Popularisering; han gav talrige Referater og Over¬ 
sættelser af førende udenlandsk Literatur, holdt Foredrag og skrev 
flittigt i Tidsskrift for populære Fremstillinger af Naturhistorien, 
